ועדת הכלכלה, כנסת 19, פרוטוקול מספר 194, 2014-02-03 13:00

אבישי ברוורמן: אני מבקש לפתוח את ישיבת הוועדה.

אבישי ברוורמן: אביטל סומפולינסקי, תעדכני אותנו.

<אביטל סומפולינסקי: בדיון הקודם אושר סעיף מספר 1, שזה סעיף ההגדרות, וגם סעיף 2 בשינוי המשמעותי ביותר כך שבמקום דמי הרשמה ותשלום על השומה יהיה תשלום של 500 שקלים שלא נצבע בצבעים מסוימים אלא נקבע עבור השתתפות בהוצאות הרכישה.

<אביטל סומפולינסקי: לגבי סעיף קטן (ג), שזה המועד שבו אי אפשר יהיה להגיש בקשה נוספת, הוועדה לא אישרה.

<אביטל סומפולינסקי: היא ביקשה לקבל סעיף כללי בנוגע לוועדת חריגים שתאפשר שינוי מועדים.

<אביטל סומפולינסקי: אני מציעה להתחיל בסעיף הזה, לראות את כל המועדים שיש בתקנות - -

<דוד קשני: פעם שעברה ביקשנו שתהיה אפשרות לאותו אדם להופיע בפני הוועדה.

אבישי ברוורמן: מקובל?

<רונן כהן: הנימוקים והטיעונים שלו יופיעו בפני הוועדה.

<שמחה בניטה: מה מפריע לאדון כהן?

אבישי ברוורמן: עוד לא הגענו לסעיף הזה.

אבישי ברוורמן: דוד, כשנגיע לוועדת חריגים נדון בזה.

אבישי ברוורמן: אני מבקש סעיף סעיף.

<אבנר עוקבי: בפעם שעברה אמרו פה שעד שיאשרו את כל הכללים, את כל התקנות, המכירה תמשיך הלאה בהתאם לאותם כללים שהיו.

<אבנר עוקבי: מסתבר שההנחות הן שונות לגמרי לגבי נכים.

<אבנר עוקבי: אנחנו רוצים לדעת מה קורה עם ההנחות של הנכים.

<אבנר עוקבי: זה הולך בצורה שונה לגמרי.

<אבנר עוקבי: פעם נכים קיבלו 85%.

<רונן כהן: הנהלים שיצאו תואמים אחד לאחד את הוראות החוק בנושא.

<שמחה בניטה: זה לא נכון.

אבישי ברוורמן: אני רוצה יועץ משפטי מהצד השני שיגיד לי שזה לא תואם.

<שמחה בניטה: זה לא תואם.

אבישי ברוורמן: בבקשה, תביאו לי את העובדות.

<שמחה בניטה: אני אגיד לך שמות של נכים.

אבישי ברוורמן: קיבלתי.

אבישי ברוורמן: אני צריך עובדות.

אבישי ברוורמן: אביטל, תמשיכי.

<אביטל סומפולינסקי: הדיון בפני ועדת החריגים רלוונטי גם בהמשך התקנות לוועדת החריגים שכבר קיימת היום בתקנות בנושא הנכים.

<אביטל סומפולינסקי: אנחנו נדון בזה כשנגיע לסעיפים האלה.

<אביטל סומפולינסקי: גם ביחס להנחות שניתנות לנכים אנחנו נדבר בהמשך התקנות.

<אביטל סומפולינסקי: כרגע אנחנו בסעיף קטן (ג) בתקנה 2.

איציק שמולי: הסתכלתי באתר של עמידר.

איציק שמולי: עמידר וחברות אחרות עושות בינתיים דין לעצמן.

איציק שמולי: בשעה שאנחנו מתווכחים פה על הסכום מפורסם מאתמול שאפשר להגיע לסניף של עמידר ולפתוח בקשה כדי להתחיל לממש את החוק.

איציק שמולי: כל זה עולה 917 שקל.

<דוד קשני: איך הגיעו למספר הזה?

איציק שמולי: זה המסמך שנמצא פה.

<שלומי נבון: זה נכון.

<שלומי נבון: 917 שקלים זה ה-150 וה-650 בתוספת מע"מ.

<שלומי נבון: אלה הכללים כרגע.

אבישי ברוורמן: אנחנו משנים אותם.

<שלומי נבון: במידה ותשנו את התנאים אנחנו נפעל בהתאם.

<אתי בנדלר: יש כאן חוסר הלימה בין ההצהרה של סמנכ"ל אכלוס במשרד הבינוי והשיכון על כך שאתם מיישמים - -

<רונן כהן: הוא שאל על אחוזי הנחה.

<אמיר פז: הוא אמר שזה תואם את החוק.

<אמיר פז: עד שלא ייחתמו התקנות אין תקנות.

אבישי ברוורמן: ברגע שיתוקנו התקנות המספרים האלה לא רלוונטיים, לכן אני רוצה להתקדם כמה שיותר עם התקנות כדי להוריד את המספרים האלה.

<שני רבינוביץ: יש להפעיל את הסכומים החדשים כבר עכשיו.

<שני רבינוביץ: אין שום סיבה בעולם לחכות עד אישור כל התקנות.

<אמיר פז: אנחנו לא מתכוונים כל 3 ימים, כל שבוע להוציא עדכון לחברות.

<אמיר פז: זה בלתי אפשרי.

<שני רבינוביץ: אין שום סיבה בעולם שאנשים שמממשים את זכותם כבר היום יתבקשו לשלם - -

אבישי ברוורמן: מאוד מוצא חן בעיני הרעיון הזה.

אבישי ברוורמן: לגבי התקנה הזאת שאושרה אני פונה אליך כך שבפרסומים שיהיו עכשיו, כולל לעמידר, תתייחסו לתקנה שעברה כמו שהעלתה הגברת שני.

אבישי ברוורמן: אני מבקש מכם שתבצעו זאת.

אבישי ברוורמן: אני פונה פה גם לעמידר.

<אמיר פז: יש בעיה.

אבישי ברוורמן: למה אתה לא יכול לבצע את מה שאמר חבר הכנסת שמולי ואת מה שביקשנו?

<אמיר פז: התקנות נמצאות בדיונים.

<אמיר פז: עד שהן לא יאושרו והשר לא יחתום אין להן תוקף.

אבישי ברוורמן: אני עכשיו פונה אליך.

אבישי ברוורמן: אני מבין שמבחינה יורידית אתה צודק, אבל יש פה רוח המחוקק.

אבישי ברוורמן: הדבר הזה עבר.

אבישי ברוורמן: ברור שהוא יאושר.

אבישי ברוורמן: השר יודע שזה יאושר.

אבישי ברוורמן: למה לא להתנהג צופה פני עתיד, להיות פנוי לקראת הציבור?

אבישי ברוורמן: למה ללכת מבחינה יורידית עד שזה לא ייגמר?

אבישי ברוורמן: זה יקרה, זה קרה.

אבישי ברוורמן: למה שלא תהיה יוזמה מנהיגותית שיוצאת מכם לכיוון חיובי כך שגם הציבור יעריך אתכם?

<אמיר פז: לפי הקצב שזה הולך יהיו עוד לא מעט דיונים.

<אמיר פז: כל הזמן יהיו שינויים ותיקונים לתקנות.

<אמיר פז: אנחנו לא יכולים לשגע את החברות, את הציבור ולבוא כל שבוע עם עדכון שאחר כך אולי יהיה לו שינוי אחורה.

<אמיר פז: אי אפשר לנהל את זה ככה.

<אמיר פז: אנשים יגישו בקשה, אחר כך תוך כדי יחול שינוי ויבואו עוד אלינו בטענות שאנחנו משגעים את הציבור.

<אמיר פז: אני אעביר את הבקשה.

<אמיר פז: אני מבין את רוח הדברים.

<אמיר פז: אני יפנה את הבקשה.

<אמיר פז: יכול להיות שבעניין הכסף יהיו מוכנים כבר עכשיו.

<אתי בנדלר: יש בהמשך התקנות עוד סכום שעל המבקש לשלם, מה שנקרא סכום עבור השומה השנייה.

<אתי בנדלר: אני מציעה שבתום הדיון היום, בהנחה ובתקווה שהוועדה תסכם את מכלול התשלומים שחלים על המבקש לצורך בקשת הבקשה, הטיפול בה ולאחר שתהיה התמונה המלאה, יהיה טעם לפנות.

<אתי בנדלר: כדאי שלפחות תהיה תמונה שלמה בקשר לתשלומים האלה.

אבישי ברוורמן: כדאי שניקח את הסעיף הזה כדי שנעגן את כל הדברים הכספיים.

אבישי ברוורמן: תפנה למי שאתה צריך ותיתן לנו תשובה מחר.

אבישי ברוורמן: כדי שתעזרו לנו להתקדם כדאי שאת כל הנושאים הכספיים נעגן היום בהחלטה.

<אמיר פז: יש 3 סעיפים כספיים.

<אמיר פז: אחד עברנו, השני זה הסעיף הבא עם דמי הרישום, השלישי זה השומה.

<אתי בנדלר: אולי כדאי לגמור את הדברים האלה.

אבישי ברוורמן: כדי שנתקדם בנושא הזה.

<אתי בנדלר: ההערות של כל הנציגים כאן מאוד מאוד חשובות, אבל אני הייתי מציעה לשקול לומר אותן בתמציתיות ככל האפשר, כי ככל שהוועדה תתמהמה עם אישור התקנות, כשהיום יש פחות משעה לדון בהן, כך יידחה האישור שלהן וכתוצאה מכך הן לא ייכנסו לתוקף.

<אתי בנדלר: תיקחו את זה בחשבון.

אבישי ברוורמן: עכשיו שלושת הסעיפים הכספיים.

אבישי ברוורמן: אחד כבר אושר.

אבישי ברוורמן: יש את השניים האחרים.

<אביטל סומפולינסקי: הסעיפים שנוגעים לכספים שעוד נותרו אלה סעיפים 3 ו-4.

<אביטל סומפולינסקי: אולי שנקריא את סעיף קטן (ג) בסעיף 2.

<אמיר פז: מה שהפך ל-(ד)?

<אביטל סומפולינסקי: כן.

<אמיר פז: (ד) הגיש מבקש בקשה לרכישת דירה, לא יגיש בקשה נוספת לרכישת אותה דירה בחלוף שנה ממועד הגשת הבקשה, אלא אם ביטל את בקשתו טרם ביצוע שומה לדירה;

<אביטל סומפולינסקי: אם נחזור לשינויים שנערכו בעקבות הישיבה האחרונה, המשמעות היא שאם אתה מגיש בקשה יש לך 3 חודשים לביצוע השומות בצורה הרגילה ו-6 חודשים לתשלום.

<אביטל סומפולינסקי: זה אומר שאם אחרי 9 חודשים לא הסדרת את הכל, יש לך תקופה של 3 חודשי צינון.

<אמיר פז: זאת המשמעות המעשית.

<אמיר פז: חודשיים וחצי, כי בהתחלה יש שבועיים.

<אביטל סומפולינסקי: בסוף אנחנו נדון באפשרות של סטייה מהמועד.

<שני רבינוביץ: ייתכן שמאיזו שהיא סיבה ההליך ייפסק גם לפני כן ואז אם הדייר מגיע למסקנה שהוא לא יכול לעמוד בתשלומים כבר בחודש השלישי והוא מבטל את זה, הוא צריך לחכות 9 חודשים.

<אמיר פז: אם הוא ביטל, למה הוא צריך למחרת שוב לפנות?

<לאה ורון: זה נושא שאפשר יהיה לפנות לגביו לוועדת החריגים?

<אתי בנדלר: זה סעיף כללי שביקשנו בתום הדיון שיגישו הצעה לגבי סמכות לדחות את כל המועדים או להאריך את כל המועדים בתקנות.

<ירון לוי: אם בינואר אני לא מסוגל ובפברואר השתחרר לי כסף, למה אני צריך לחכות 11 חודשים?

<ירון לוי: זה לא סיגריות שאני הולך לקנות כל יום.

<ירון לוי: אני לא אגיש בקשה כל יום.

איציק שמולי: הטענה היא שאין מקום לעשות סעיף צינון כיוון שמדובר באוכלוסייה שלא קונה פה קופסת סיגריות.

איציק שמולי: מדובר ברכישת דירה.

איציק שמולי: האם יש סכנה שהאוכלוסייה הזאת תטריד אתכם כל שני וחמישי?

<רונן כהן: זה מה שקרה.

<רונן כהן: יש לנו ניסיון.

<נעמי מורביה: בקשר לסעיף 2.

<נעמי מורביה: יש לנו בעיה מאוד קשה עם הנושא של המשכנתאות.

<נעמי מורביה: צריך למצוא איזו שהיא דרך לעגן או לייצב את הנושא, כי הבנקים לא עומדים בזה.

<נעמי מורביה: הבאתי איתי היום את מר גנדי בוריניסטו.

אבישי ברוורמן: בישיבה הקודמת פניתי אליהם בדיוק בנושא שדיברת עליו.

אבישי ברוורמן: אני מחכה להצעה שעוד לא קיבלתי על-מנת להקל את כל הנושא של המשכנתאות.

אבישי ברוורמן: דנו בזה, פניתי אליהם, אני מחכה לתשובה.

אבישי ברוורמן: אדוני הסמנכ"ל, אני מחכה לתשובה לשאלה איך מקלים עם המשכנתאות.

אבישי ברוורמן: מי בעד סעיף 2(ג)?

אבישי ברוורמן: בעד – פה אחד

אבישי ברוורמן: סעיף 2(ג) נתקבל.

<אמיר פז: הוספנו פה, בעקבות מה שדיברנו עם היועצים המשפטיים של הוועדה, גם - - 3.

<אמיר פז: לאחר קביעת המחיר הבסיסי, תחשב החברה לדיור ציבורי את המענק המותנה ותשלח למבקש, לא יאוחר משלושה חודשים ממועד הגשת הבקשה כאמור בתקנת משנה (ג) ותשלום דמי ההרשמה וההשתתפות בהוצאת הרכישה, ובמקרה בו נערכה שומה מפורטת כאמור בתקנת 5(ג) לא יאוחר מארבעה חודשים מהמועד האמור.

<אמיר פז: הודעה על תנאי רכישה בה יפורט, בין היתר: המחיר הבסיסי, גובה המענק המותנה, הסכום לתשלום אשר יהיה ההפרש בין המחיר הבסיסי לבין המענק המותנה (להלן – יתרת המחיר לתשלום), דרישת תשלום בסך 1800 שקלים עבור רישום זכויות המבקש בדירה הציבורית (להלן – דמי רישום), תנאי התשלום כאמור בתקנה 4 ואון ביצוע התשלום.

<אמיר פז: זה בעצם מסמך ההצעה המפורטת שבו החברה אומרת לדייר ברחל בתך הקטנה מה ערך הדירה לפי השומות, מה חישוב ההנחה שלו, מה היתרה שאותה עליו לשלם.

<אמיר פז: היא גם צריכה להגיד לו בדיוק איך הוא צריך לשלם את זה, לאיזה חשבון בנק, כמה זמן יש לו לשלם, עד מתי.

<אביטל סומפולינסקי: את כל אחוזי ההנחה הוא קיבל בתחילת התהליך.

<אמיר פז: זה יופיע פה שוב, כי יש פה את החישוב הכספי, את המשמעות הכספית של אותם אחוזי הנחה.

<אתי בנדלר: הסעיף כבר תוקן בהתאם להוראות.

<דוד קשני: אלי כדאי לרשום שכל התשלומים כוללים מע"מ.

<דוד קשני: הוא אמר מקודם שזה לא כולל מע"מ.

<אביטל סומפולינסקי: בנוסח הקודם היה כתוב שזה לא כולל מע"מ, לכן הם הוסיפו.

<אביטל סומפולינסקי: בנוסח שהוועדה אישרה שבוע שעבר דובר על 500 שקלים חדשים כולל מע"מ

אבישי ברוורמן: גם כאן כולל מע"מ.

אבישי ברוורמן: מי בעד סעיף 3?

אבישי ברוורמן: בעד – פה אחד

אבישי ברוורמן: סעיף 3 נתקבל.

<אמיר פז: תנאי התשלום 4(א) יתרת המחיר לתשלום ודמי הרישום ישולמו לא יאוחר מתום 180 ימים מיום משלוח ההודעה על תנאי רכישה ( להלן – המועד הסופי לתשלום).

<אמיר פז: (ב) לא שילם המבקש את יתרת המחיר לתשלום ודמי הרישום או כל חלק מהם עד המועד הסופי לתשלום, תהיה ההודעה על תנאי רכישה בטלה והחברה לדיור ציבורי תודיע על כך למבקש בכתב.

<אמיר פז: (ג) שילם המבקש חלק מיתרת המחיר לתשלום ודמי הרישום עד המועד הסופי לתשלום, תשיב החברה לדיור ציבורי למבקש את הכספים ששילם עבור יתרת המחיר לתשלום ודמי הרישום בתוספת הפרשי הצמדה מהמועד הסופי לתשלום עד השבתם.

<אמיר פז: (ד)

<אמיר פז: ביטל המבקש את הרכישה בטרם נערכו שתי השומות לדירה לפי תקנת משנה 5(א) תשיב לו החברה את התשלום ששילם עבור ביצוע שומה אחת; ביטל המבקש את הרכישה לאחר שנערכו שתי השומות לדירה וטרם השלמת העסקה, או בטלה הרכישה בהתאם לתקנה 4(ב), ישלם המבקש, בנוסף לתשלומים לפי תקנה 2(ב), סך של 500 ₪ בתוספת מע"מ עבור ביצוע השומה השנייה לדירה.

<אמיר פז: (ה) עד לתשלום מלוא יתרת המחיר לתשלום ודמי הרישום, יחולו תנאי השכירות שהיו בין החברה לדיור ציבורי לבין המבקש במועד ההודעה על תנאי הרכישה, לרבות חובת תשלום שכר דירה.

<אוהד דנוס: אני מציע, מאחר והסכמנו שינותק הקשר לשומות, שיירשם סך של 500 ₪ כולל מע"מ בלי התוספת של המילים "עבור ביצוע השומה השנייה לדירה".

<אביטל סומפולינסקי: זה רלוונטי גם להתחלה של הסעיף.

<אביטל סומפולינסקי: את כל תקנה (ד) צריך להתאים לעובדה שנוסח התקנות לא מדבר כרגע על תשלום עבור ביצוע שומה, הוא מדבר על תשלום עבור השתתפות.

<אמיר פז: ניקח את המינוח שעשינו קודם.

אבישי ברוורמן: ההערה שלך מקובלת, היא תיכנס.

אבישי ברוורמן: מה שחשוב לי זה הכסף.

אבישי ברוורמן: זה מה שאמרתי בתחילה.

אבישי ברוורמן: אנחנו מתקנים את זה ל-500 כולל מע"מ.

אבישי ברוורמן: יש לנו 3 סעיפים שתוחמים את כל הכסף.

אבישי ברוורמן: סיכמנו אותם.

אבישי ברוורמן: עו"ד פז, הבקשה שלי ממך היא שתיגש לשר.

אבישי ברוורמן: תן לי תשובה מחר, כדי שכל החברות יקבלו הוראה עם המספרים החדשים.

<לאה ורון: בנהלים שיוציא המשרד.

<לאה ורון: עד לכניסת התקנות לתוקף אלה יהיו המחירים שיפורסמו.

אבישי ברוורמן: אלה המחירים שיפורסמו עד כניסת התקנות לתוקף.

<ענת רודניצקי: אנחנו מבקשים שבמידה והדייר לא סיים לשלם את כל הסכום עבור הדירה, תינתן לו הודעה מהחברה המשכנת מראש שמתריעה על כך שהודעת הרכישה עומדת להתבטל.

<רונן כהן: הוא מקבל.

<רונן כהן: זה בתהליך.

אבישי ברוורמן: רבותיי, מכיוון שהוא מקבל אנחנו נעגן את זה בחוק.

<קריאה: צריך להגדיר מתי.

<אתי בנדלר: בתקנת משנה (ב) תהיה התוספת הבאה: "ובלבד שהודעה על כך נמסרה למבקש 30 ימים מראש".

אבישי ברוורמן: אנחנו מצביעים על סעיף 4 עם התיקונים שהכנסנו.

<אביטל סומפולינסקי: התיקון המשמעתי ביותר בתקנות לעומת התקנות שפורסמו בהתחלה זה שיש פה 6 חודשים, שזה 180 יום, לשלם את התשלום.

<אביטל סומפולינסקי: זה בלי תשלום ראשון - -

אבישי ברוורמן: נכון, עם כל המחירים שהורדנו.

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: סעיף 4 נתקבל.

<אמיר פז: אני רואה שהסכום של השומה מופיע עוד פעם בסוף תקנה 5.

<אמיר פז: אם תסתכלו בסייפה של סעיף 5 תראו שמופיע ה-650.

<אתי בנדלר: אני רוצה לדעת אם זה בכוונת מכוון שהחזרת תשלומים לפי תקנת משנה (ג) היא בתוספת הפרשי הצמדה ולפי תקנת משנה (ד) היא נומינאלית ללא הפרשי הצמדה.

<אתי בנדלר: זה בכוונה?

<אמיר פז: לדעתי לא.

<אמיר פז: בגלל שזה דמי הרשמה לא טרחו להתייחס לדמי הצמדה.

<אמיר פז: זה לא מאות אלפי שקלים.

<אתי בנדלר: ב-(ג) נאמר בפירוש.

<אתי בנדלר: הכל בתוספת הפרשי הצמדה?

<אמיר פז: כן.

<אמיר פז: ישבנו עוד פעם עם השמאי הממשלתי כדי לוודא.

<אמיר פז: יש תיקונים קלים בנוסח שאני מקריא.

<אמיר פז: קביעת המחיר הבסיסי 5(א) לאחר הגשת בקשה לרכישת דירה, תפנה החברה לדיור לדירה.

<אמיר פז: ציבור לשני שמאים אותם הסמיך השמאי הממשלתי, בבקשה לערוך שתי שומות נפרדות פה אני מקריא עם השינוי כיוון שאנחנו לא רוצים להפנות לכללי משרד השיכון.

<אמיר פז: (ב) השמאים יבצעו את השומות בהתאם לחוק שמאי מקרקעין, התשס"א-2001 ותקנותיו, ובהתאם להנחיות השמאי הממשלתי ככל שהן נדרשות בכפוף לאלה: (1) הערכת שווי הדירה לא תכלול תוספות, שיפוצים ושיפורים אשר בוצעו בדירה על ידי המבקש, ככל שהם ידועים לשמאי;

<אתי בנדלר: מה זאת אומרת "ככל שהם ידועים לשמאי"?

<אמיר פז: יש דברים שקל מאוד לראות שזו איזו שהיא תוספת, אבל לא תמיד זה המצב.

<אמיר פז: אם זה לא המצב, השמאי ידע את זה רק אם החברה שמנהלת את הנכס - עמידר לצורך העניין – תדע להגיד לו מראש.

<אמיר פז: לא רצינו להכשיל את השמאים.

<אמיר פז: הם לא מכירים את הנכס הכרות אינטימית.

<אמיר פז: ברור שהם בודקים את תיק הנכס.

<אתי בנדלר: הוא לא בא לשטח עצמו?

<אוהד דנוס: אם החליף הדייר את הצנרת באחד הקירות זה משהו שהשמאי לא יכול לראות אחרי שסוגרים את הקיר.

<אוהד דנוס: הוא אומר: עשיתי פה צנרת חדשה לגמרי.

<אתי בנדלר: השאלה אם השמאי מראיין את מי שגר בדירה ושואל אותו אם הוא השקיע בדירה, אם הוא עשה שיפוצים.

<אוהד דנוס: אם הוא יונחה לשאול הוא ישאל.

<אתי בנדלר: חייבים.

<אתי בנדלר: מצד אחד אנחנו לא רוצים להטיל על השמאים נטל שהם לא יכולים לעמוד בו, מצד שני לא יכול להיות שתהיה כאן עצימת עיניים ואחר כך לא יהיה לזה מענה.

אבישי ברוורמן: אבנר, יש לך פתרון?

<אבנר עוקבי: זה דבר חדש שאני שומע פה.

<אבנר עוקבי: עמידר מאשרת היום לנכים - -

<אוהד דנוס: זה סעיף שהוא טוב לך, הוא לא רע לך.

<אבנר עוקבי: האם האנשים שגרים בדירות יכולים לעשות שינויים?

<אבנר עוקבי: עד היום עמידר לא נתנה לנו אישור לעשות שינויים בעצמנו.

אבישי ברוורמן: רוצים להקל עליך.

אבישי ברוורמן: עו"ד פז, תסביר כדי שאבנר ישוכנע שהתקנה הזאת באה לעזור.

<אמיר פז: תוספות ושיפורים מעלים את ערך הדירה באופן טבעי.

<אמיר פז: ככל שערך הדירה גבוה יותר - -

<שמחה בניטה: זה על חשבון הדייר.

<רונן כהן: לא רוצים שהדייר ישלם פעמיים: פעם אחת בהשקעה ופעם אחת בשמאות.

<רונן כהן: אתה חושב שזה לא צריך להיות?

<שמחה בניטה: להיפך, אתה לא מבין את זה.

<שמחה בניטה: אני גרתי הרבה שנים בדיור ציבורי.

<שמחה בניטה: הוספתי, כמו כל הבניין, שני חדרים.

<שמחה בניטה: אני הצטרפתי לדיירים.

<שמחה בניטה: שילמתי.

<שמחה בניטה: כשבאתי לרכוש את הדירה אמרתי לשמאי, זו לא הדירה שקיבלתי.

<שמחה בניטה: אני הרחבתי, אני שיפצתי.

<שמחה בניטה: לקחתי אותו לדירה של שכנה אחרת כדי לראות איך הדירה נראתה במקור.

<שמחה בניטה: אמרתי, ככה קנו לי את הדירה, תעריך לי לפי מה שאתה עכשיו רואה, לא לפי הריצוף וכל מה שיש בבית.

<שמחה בניטה: הוא הסכים לעשות הערכה לפי הדירה ההיא.

<שמחה בניטה: אני אומרת לך שהחברות המשכנות יודעות מה הן קנו.

<שמחה בניטה: כשאני הולכת להציע דירה לקנייה יש להם שמאי שהולך להעריך את הדירה.

<שמחה בניטה: כתוב בתיק כמה הם העריכו את הדירה.

<שמחה בניטה: אם השמאי בא היום זה רק אם הנכס עלה בהתאם למדדים שעלו במשך השנים.

<שמחה בניטה: למה צריך לבוא עוד פעם שמאי?

<שמחה בניטה: למה כל הסיפור הזה?

<אוהד דנוס: אני מחלק את התשובה שלי ל-2.

<אוהד דנוס: הסיפור שסיפרת זה בדיוק מה שרשום כאן בסעיף.

<אוהד דנוס: רשום שאם עשית השקעה בדירה את צריכה לומר לשמאי שאת הרצפה החלפת.

<אוהד דנוס: את זה הוא לא מביא בחשבון.

<אוהד דנוס: זה מה שהסעיף אומר.

<אוהד דנוס: אתם צריכים לסמוך עליו, לא להתנגד לו, כי הוא אומר שכל ההשקעות שעשיתם לא יובאו בחשבון בשווי.

מיכל רוזין: למה צריך בכלל שמאי?

מיכל רוזין: אם יש את המחיר של החברה המשכנת - -

<אוהד דנוס: זה מאוד לא רציני הערכות שיש לחברות המשכנות.

<אוהד דנוס: מדובר בהערכות מלפני עשרות שנים, הן לא רלוונטיות בכלל.

אבישי ברוורמן: רבותיי, אני חושב שזה לטובת הדיירים.

<אתי בנדלר: זה שזה לטובת הדיירים זה חד משמעי, אני רק חוששת מהמצב שברגע שממעטים את זה בדרך שהוצעה כאן עלולה להיות תופעה של עצימת עיניים, לכן אני מציעה אולי לכתוב - -

<אוהד דנוס: למה עצימת עיניים, הרי יש אינטרס לדייר למסור כל השקעה שהוא עשה?

<אתי בנדלר: הדיירים לא תמיד יודעים מה הם צריכים לומר.

<אתי בנדלר: השמאי צריך לשאול אותו.

אבישי ברוורמן: אנחנו רוצים להגן על הדיירים כמה שיותר.

<אתי בנדלר: אני מציעה שהנוסח של פסקה (1) בתקנת משנה (ב) יהיה: "הערכת שווי הדירה לא תכלול תוספות שיפוצים ושיפורים אשר בוצעו בדירה על ידי המבקש, אלא אם כן לשמאי לא נמסר מידע לגביהם למרות בדיקתו".

אבישי ברוורמן: יפה מאוד.

<אבנר עוקבי: נשאלה פה שאלה.

<אבנר עוקבי: אם קניתם את הדירה הזאת בזמנו, למה עוד פעם שמאי?

<רונן כהן: אבנר, הדירות האלו מ-1960.

<דוד קשני: הם בנו את זה לפני 40 שנה.

אבישי ברוורמן: אבנר, זה לטובתך.

<דוד קשני: לגבי השמאות יש לי בעיה.

<אמיר פז: (1) הערכת שווי הדירה לא תפחית מערך הדירה ירידת ערך הנובעת מנזקים ופגמים אותם גרם המבקש, שלא על דרך שימוש סביר בדירה;

<ירון לוי: אני מסכים עם סעיף (2), רק אני אומר שזה יהיה דו-צדדי.

<ירון לוי: אנחנו יודעים שיש הרבה אנשים שמחכים 10 שנים לשיפוץ.

<ירון לוי: אם הסעיף הזה מתקבל, שיהיה דו-צדדי.

<ירון לוי: אם ערך הדירה ירד מפאת השיפוץ שלא התבצע על ידי החברה המשכנת - -

<רונן כהן: ההיפך.

<רונן כהן: ככל שערך הדירה נמוך יותר - -

אבישי ברוורמן: אתה משלם פחות.

אבישי ברוורמן: אל תעשה דברים שיפגעו בך.

<קריאה: יפגעו בכלל הנכים.

אבישי ברוורמן: אני חושב שבמקרה הזה כמה שיותר נמוך יותר טוב לך.

איציק שמולי: מה שהוא מתכוון זה שאם היו אמורים לתקן לו את המקלחת והוא היה צריך לשלם x, עכשיו הוא ישלם x מינוס 20, זאת בהנחה שעלות תיקון המקלחת היא 20.

איציק שמולי: זאת הייתה כוונתו.

איציק שמולי: הוא מבין את הרציונל שצריך שהמחיר יהיה כמה שיותר נמוך, הוא רק אומר שאם החברה המשכנת הייתה אמורה לתקן תיקון כלשהו בדירתו וזה לא קרה, שיורידו את עלות התיקון ממחיר הבסיס שנקבע על ידי השמאי.

<רונן כהן: השמאות מתייחסת לדירה as is.

<רונן כהן: אם בדירה יש בעיה במקלחת זה בא לידי ביטוי בשמאות.

<רונן כהן: היא פחות יקרה.

<אוהד דנוס: בדרך כלל יותר מהעלות של - -

<רונן כהן: אם אני מבין אתה לא התכוונת פעמיים להוריד.

<ירון לוי: אם אתה בא לדירה ששיפרתי אותה - -

<רונן כהן: בוא ניקח את המקלחת שתיקנת.

<ירון לוי: בגלל שהחברה המשכנת לא שיפצה לי את המקלחת אני מבקש שתוריד לי את סכום השיפוץ.

<אמיר פז: מורידים את הסכום מהשמאות באופן טבעי.

אבישי ברוורמן: אנחנו מדברים כרגע על השמאות.

אבישי ברוורמן: המחיר ירד.

<ירון לוי: אני לא חושב.

אבישי ברוורמן: מר יהודה, אתה מבין מה הוא אומר?

אבישי ברוורמן: אני מפחד שבסוף אני אעביר לכם וזה יצא הפוך.

<דורון יהודה: מדובר כאן על מצב שאם הנכה עשה נזק השמאי יחייב אותו.

<דורון יהודה: רוב הנכים שנוסעים עם עגלות עושים נזקים בבית לא בגלל שהם רוצים אלא בגלל התנאים.

<דורון יהודה: את זה לא צריך לקחת בחשבון ולהגיד - -

<אמיר פז: כתבנו את המילים "שלא על דרך שימוש סביר".

<אמיר פז: אני רוצה לראות את השמאי - -

אבישי ברוורמן: אני רוצה לראות שמאי שיכתוב שנכה נכנס במקרה - -

איציק שמולי: האם חברה משכנת יכולה לעבוד באופן קבוע עם שמאי מסוים או עם מספר שמאים מסוים?

איציק שמולי: מה קורה במקרה שלדייר יש השגות כלשהן על הערכת השמאי?

אבישי ברוורמן: זה הסעיף הבא.

<אמיר פז: יש מנגנון.

<דוד קשני: אין ערעור על שמאים.

<אמיר פז: יש מאגר לשמאי הממשלתי של שמאים שמפוקחים על ידו.

<אמיר פז: הם נותנים שירות לכלל גופי הממשלה.

<אמיר פז: בתוך המאגר הזה יש שמאים שנותנים את העבודה הזאת.

<אמיר פז: גם מהניסיון שלנו במבצעים קודמים אין שמאי אחד או שניים שעושים את העבודה.

<אמיר פז: זה מתפזר.

<אמיר פז: להיפך, השמאים לא עומדים בעומס.

<אמיר פז: בטח בשנה הקרובה זה לא יקרה.

<אמיר פז: הבעיה הפוכה: מחפשים שמאים כי כמות השמאויות שצריך לעשות היא מאוד גדולה.

<אמיר פז: זה מאגר די מוגבל.

<ירון לוי: איך אתה מודד?

<אמיר פז: אני לא שמאי.

<אמיר פז: אתה שואל שאלה שהיא חלק מהעבודה של שמאי.

<אמיר פז: בוודאי לא מדובר פה או בסעיפים אחרים על דברים קטנים או טריוויאליים.

<אמיר פז: אנחנו 10 שנים מוכרים דירות.

<אמיר פז: מדובר על מקרים חריגים של אנשים שממש מחרבים דירות.

<אמיר פז: זה קורה.

<אמיר פז: זה נדיר, אבל זה קורה.

<אמיר פז: (3) השמאי יצרף לשמאות תרשים הדירה; (4) בדירות יש לכלול בשומה את ערך הקרקע לרבות זכויות בנייה הקשורות בדירה;

<אתי בנדלר: האם בשומה מביאים בחשבון גם את ערך הקרקע?

<אתי בנדלר: ברגע שאתה אומר שיש לכלול את ערך הקרקע גם בדירות שאינן צמודות קרקע - -

<אמיר פז: המשמעות המעשית היא זכויות בנייה.

<אתי בנדלר: כשאתה מדבר על זכויות בנייה תדבר על זכויות בנייה.

<אתי בנדלר: אם אתה מדבר על ערך הקרקע בדירה שאין לה זכויות בנייה אתה מעלה על ידי כך את ערך הדירה, את שומת הדירה, לא?

<שמחה בניטה: יש כאן דבר שנראה לי ממש תרגיל מכוער.

<שמחה בניטה: בקרית- אונו עשו פינוי בינוי, שיבחו קרקע.

<שמחה בניטה: נכה שהלך וביקש לרכוש את הדירה בתת תנאים שהוא חי בהם, העריכו לו את הדירה בפי שתיים בגלל זכויות הבנייה.

<שמחה בניטה: במקום מאה ומשהו אלף שקל זה עלה 256 אלף שקל.

<שמחה בניטה: בחיים הוא לא יכול היה להגיע לזה.

<שמחה בניטה: מה הם עושים?

<שמחה בניטה: עוד לפני שעשו את הפינוי בינוי, עוד לפני ששיבחו את הקרקע שם, חישבו לו את העתידי.

<שמחה בניטה: הוא חי בזבל.

<שמחה בניטה: אני רוצה לדעת מה זה.

אבישי ברוורמן: יש פה בעיה מסוימת.

<טל אלדרוטי: דירה היא מוצר מוגמר שיש לו כל מיני רכיבים שמרכיבים את שוויו.

<טל אלדרוטי: כשבא שמאי להעריך את שווי הדירה הוא יעריך בכמה שווה דירה כזאת אילו נמכרו הזכויות בה בשוק החופשי.

<טל אלדרוטי: זה המוצר שהחברה המשכנת מוכרת לדייר.

<טל אלדרוטי: לפעמים כשהדייר יקבל את הזכויות בדירה הוא יקבל יחד איתן זכויות לבנייה נוספת.

<טל אלדרוטי: עד כמה שהבנתי הכוונה של משרד השיכון שהשומה תכלול את כל המוצר - זו הדירה -שהדייר יקבל.

<טל אלדרוטי: אחרי שהוא יקבל אותה הוא יכול גם למכור אותה.

<קריאה: מה אם הדייר קנה דירה שנמצאת במצב גרוע?

<שמחה בניטה: יש כאן הטעייה.

<שמחה בניטה: זה נראה לי ממש עוול מה שעושים פה.

<שמחה בניטה: כשאדם רוצה למכור את הדירה, אם הוא ימכור אותה - אני מדברת על האוכלוסייה שאני מכירה – עד שיקנו בקושי 100 אלף שקל הוא יכול לארגן.

<שמחה בניטה: למכור את הדירה ניתן רק אחרי 5 שנים, אם הוא יחיה בכלל.

<שמחה בניטה: הם עושים כאן הטעייה.

<שמחה בניטה: נכה שהולך לקנות את החירבה שלו רוצה שיהיה לו נכס.

<שמחה בניטה: לעשות מה יהיה עתידי, כמה ישבחו את השטח, אי אפשר להשית את זה, ודאי לא על הדיירים הציבוריים.

<דוד קשני: אולי נבטל את הסעיף הזה.

<שמחה בניטה: בטח לא על נכים.

<אמיר פז: על נושא הזכויות דיברנו עכשיו.

<אמיר פז: יכול להיות שננסח את זה בצורה אחרת.

<אמיר פז: (5) הערכת שווי הדירה תייחס לזכויות בדירה כמהוונות.

<אמיר פז: (6) חברה לדיור ציבור תעביר לשמאים מידע שברשותה בקשר לזכויות בניה הקשורות לדירה או מידע תכוני אחר; השמאים יתייחסו בעריכת השומה למידע תכנוני, בין שהתקבל מאת החברה ובין שהושג בדרך אחרת, ויציינו נושא זה באופן מובחן בשומה.

<אמיר פז: (ג) חברה לדיור ציבורי תקבע את המחיר הבסיסי על פי ממוצע שתי השומות; ואולם בכל מקרה שבו השומה הנמוכה מבין השתיים, נמוכה מהשומה השנייה ביותר מ-20%, תפנה החברה לדיור ציבורי לשמאי בורר אשר השמאי הממשלתי הסמיך לכך, בצירוף שתי השומות שנערכו, לעריכת שומה מפורטת, אשר על פיה יקבע המחיר הבסיסי.

<דוד קשני: מי משלם את השומה השלישית?

<דוד קשני: המדינה?

<אמיר פז: אם לא כתוב זה לא הדייר.

אבישי ברוורמן: המדינה.

<אמיר פז: (ד) במקרה שבו המחיר הבסיסי נקבע על פי ממוצע שתי שומות, המבקש רשאי להשיג על המחיר הבסיסי, בהודעה בכתב לחברה לדיור ציבורי, שתוגש לא יאוחר משישים ימים מהמועד בו נשלחה למבקש הודעה על תנאי הרכישה; השיג המבקש על המחיר הבסיסי, תפנה החברה לדיור ציבורי לשמאי בורר אשר השמאי הממשלתי הסמיך לכך, בצירוף שתי השומות שנערכו, לעריכת שומה מפורטת, אשר על פיה יקבע המחיר הבסיסי; המבקש יישא בעלות השומה המפורטת לפי תקנת משנה זו בסך של - -

<דוד קשני: זה מה ששאלתי.

<אמיר פז: פה זו לא בעלות השומה, אלא בעלות - -

<אתי בנדלר: בהשתתפות בהוצאות.

<אמיר פז: בסך של 500 כולל מע"מ.

אבישי ברוורמן: מכיוון שעדיין יש עוד מספר נקודות להדק לאור הנקודות ששמחה בניטה העלתה ואחרים, אנחנו - -

<שני רבינוביץ: אני רוצה להציע שלדייר תהיה אפשרות אם ברצונו להביא שמאות משלו.

<שני רבינוביץ: השמאי הבורר יקבע.

<שני רבינוביץ: אם השמאי הבורר יבחר בשמאות שלו, אז הדייר יקבל בחזרה את דמי ההשתתפות שהוא שילם עבור השמאויות הקודמות.

<אמיר פז: התוצאה שיהיו 4 שומות.

<שני רבינוביץ: במקום השלישי.

<אמיר פז: אין במקום השלישי.

<אמיר פז: אנחנו לא עושים אחת ומגרדים באוזן.

<אמיר פז: אנחנו עושים 2 במקביל כדי לקצר זמן.

אבישי ברוורמן: כמה שמאויות נעשה פה?

<טל אלדרוטי: מדובר פה בשמאות שהדייר מעוניין להציג מטעמו.

<טל אלדרוטי: אני לא חושב שיש סיבה למנוע ממנו להשתמש באיש מקצוע מטעמו.

<טל אלדרוטי: זה מטעמו.

אבישי ברוורמן: מה אתה מציע בסעיף?

<טל אלדרוטי: זה לא שמאי נוסף.

<טל אלדרוטי: הוא בוחר שמאי כרצונו.

אבישי ברוורמן: מה יהיה כתוב בסעיף?

<רונן כהן: אני מציע שלפני השמאי הבורר הוא יוכל להציג גם שמאות שלו.

אבישי ברוורמן: יפה.

<שני רבינוביץ: הסיפה של ההצעה שלי זה שאם השמאי הבורר יבחר בשמאות שהובאה על ידי הדייר, אז הכספים ששולמו על ידי הדייר עבור השמאויות קודמות יוחזרו.

<רונן כהן: להיפך.

<אמיר פז: שמאי בורר לא בוחר בין שמאויות.

<אמיר פז: זאת לא תחרות יופי.

<אמיר פז: הוא עושה שומה משלו יותר מפורטת מהשומות הקודמות.

<אמיר פז: הוא לא בוחר ביניהן.

<אמיר פז: נורא מפריע לי המנגנון הזה.

<אמיר פז: את מדברת על שני המקרים, גם אם אנחנו עשינו אוטומטית שמאי בורר כי הפער בין השמאויות היה גדול מידי, וגם אם לא היה פער גדול והדייר בוחר?

<אמיר פז: בכל מקרה?

<שני רבינוביץ: בכל מקרה חייבת להיות זכות ערעור לדייר שכוללת את הזכות להביא שמאי משלו.

אבישי ברוורמן: את זה קיבלנו.

אבישי ברוורמן: בואו ננסח שתהיה זכות לדייר להביא שמאי משלו.

<אמיר פז: מה היחס בין השומה שלו לשמאי הבורר?

<דוד קשני: ממוצע של שלושתם?

אבישי ברוורמן: הוא פוסק.

<אתי בנדלר: בתקנה משנה (ד), אחרי המילים "אשר על פיה יקבע המחיר הבסיסי" יתווסף "המבקש יהיה רשאי להציג בפני השמאי הבורר שמאות מטעם שמאי שהוא מינה".

<אתי בנדלר: השאר כפי שהוא, חוץ מזה שבסייפה המבקש יישא בהשתתפות בהוצאות שמאי בורר לפי תקנת משנה זו בסך 500 שקלים כולל מע"מ.

<שני רבינוביץ: כמו שנשאלתי ועניתי, גם במקרה שאין שמאי בורר חשוב שתהיה זכות להביא שמאי על ידי הדייר בכל מקרה.

<דוד קשני: בתקנות כתוב שרק אם יש הבדל של 20%.

<אמיר פז: אז עושים אוטומטית.

<דוד קשני: נכון, אבל היא רוצה אפילו שזה 5%.

<אמיר פז: זה כתוב ממילא.

אבישי ברוורמן: אני רוצה להצביע על סעיף 5(ד).

אבישי ברוורמן: מי בעד?

אבישי ברוורמן: בעד – פה אחד

אבישי ברוורמן: סעיף 5(ד) נתקבל.

אבישי ברוורמן: אני רוצה שיהיה ברור, ואני מפנה את זה ישירות דרך רונן לשר השיכון.

אבישי ברוורמן: אנחנו קיבלנו את כל ההחלטות הכספיות.

אבישי ברוורמן: אני מבקש שבכל הדברים האלה השר יקבל החלטה היום או מחר בבוקר.

אבישי ברוורמן: תנו לנו תשובה.

אבישי ברוורמן: תצאנה ההוראות בנהלים הברורים, כדי ששלומי ואחרים יוכלו להתנהל לפי הנחיית הוועדה.

<שמחה בניטה: יש לי בקשה.

<שמחה בניטה: מכיוון שהדברים לא נסגרו אני מבקשת שמכאן, מהישיבה, תצא הודעה לחברות המשכנות שלא יצא כך שלנכים יש מקסימום 25% הנחה, לזוג נכים יש 50% הנחה.

<שמחה בניטה: זה לא נסגר.

<שמחה בניטה: לא מקובל עלינו.

<שמחה בניטה: בחוק הדיור המקורי נקבעו לנכים 90%, כלומר רק 10% הם שילמו.

אבישי ברוורמן: אני כרגע לא שר בישראל.

אבישי ברוורמן: אתם פניתם לנציגי השר שנמצאים כאן.

אבישי ברוורמן: הבקשה נרשמה.

<פנחס אסולין: בחוק הקודם לא הייתה התייחסות לציבור העיוורים.

<פנחס אסולין: דיברו באופן כללי בעניין של הנכים, אבל העיוורים לא היו מיוצגים.

<פנחס אסולין: לא דיברו על בעיות העיוורים בנושא של הדיור הציבורי.

<פנחס אסולין: אני מבקש שבחוק החדש יתייחסו גם לאוכלוסיית העיוורים.

<נעמי מורביה: אני רוצה הערה בנוגע לתקרה שממנה תחול ההנחה.

<נעמי מורביה: יש הרבה דיסאינפורמציה.

<נעמי מורביה: זה צריך להיות יותר ברור.

<נעמי מורביה: יש כאלה שאומרים מ-700 אלף, יש כאלה שאומרים מ-800 אלף שקל.

<נעמי מורביה: אנחנו רוצים הבהרה חד משמעית שתצא מכאן.

אבישי ברוורמן: אני מבקש שמשרד הבינוי והשיכון יעביר לוועדה עד סוף השבוע הצעה בקשר לוועדת חריגים שתוסמך לדחות מועדים או להאריך מועדים בקשר למשכנתאות, כדי שאוכל בישיבה הבאה לסיים את הנושא הזה.

<אמיר פז: משכנתאות מאיזו סמכות?

<אתי בנדלר: היו"ר ביקש עוד בישיבה הקודמת שתבדקו דרך להקל.

אבישי ברוורמן: את הנטל של המשכנתאות.

<אתי בנדלר: זה לא יהיה לצורך התקנות האלו.

<אתי בנדלר: באופן כללי היושב-ראש ביקש את זה.

אבישי ברוורמן: אנחנו ביקשנו את זה פעמיים.

אבישי ברוורמן: אל תסתכל רק על החור הקטן.

אבישי ברוורמן: אנחנו מסתכלים על המכלול של הדיור הציבורי.

אבישי ברוורמן: יש פה בעיה.

אבישי ברוורמן: אנחנו עובדים עם משרד השיכון על הכל.

אבישי ברוורמן: רבותיי, אני מודה לכם.

אבישי ברוורמן: תודה רבה.